ธปท.คาดเงินสะพัดปีใหม่ 2560 ที่ 1.5 แสนล้านบาท
ธปท.คาดเงินสะพัดปีใหม่ 2560 คิดเป็นวงเงินประมาณ 1.5 แสนล้านบาท เพิ่มขึ้น 4% สูงขึ้นจากช่วงปีใหม่ 2559 ที่เพิ่ม 2.5%
29 ต.ค. 2565

ธปท.คาดเงินสะพัดปีใหม่ 2560 คิดเป็นวงเงินประมาณ 1.5 แสนล้านบาท เพิ่มขึ้น 4% สูงขึ้นจากช่วงปีใหม่ 2559 ที่เพิ่ม 2.5% 
นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) กล่าวว่า ในช่วงสิ้นเดือนธ.ค.2559 และช่วงเทศกาลปีใหม่ 2560 ซึ่งประชาชนมีความต้องการใช้ธนบัตรในระดับสูงกว่าปกตินั้น ธปท.ประมาณการว่าธนาคารพาณิชย์น่าจะมีการเบิกจ่ายธนบัตรจากธปท. ในช่วง 1 สัปดาห์ก่อนเทศกาลปีใหม่ 2560 นี้ คิดเป็นมูลค่าสุทธิประมาณ 1.5 แสนล้านบาท เพิ่มขึ้นจากช่วงเดียวกันปีก่อน 4.0% 
ทั้งนี้  ธปท. ได้มีการเตรียมสำรองธนบัตรชนิดราคาต่างๆ เพื่อรองรับความต้องการไว้อย่างเพียงพอแล้ว
ก่อนหน้านี้ เมื่อเทียบกับช่วง 1 สัปดาห์ก่อนเทศกาลปีใหม่ 2559 ที่ผ่านมา ธปท.เคยคาดการณ์ว่าธนาคารพาณิชย์จะมีการเบิกจ่ายธนบัตรเป็นมูลค่าสุทธิประมาณ 1.85 แสนล้านบาท เพิ่มขึ้นจากช่วงเดียวกันของปีก่อน 2.5%